13. Ekstraordinært kommunalt tilsyn på ældreområdet (Åben)
Tidl. politisk behandling BY, 28.09.21, pkt. 11
Forventet sagsgang
Høring, SS-U, ØK, BY
Lovgrundlag
Serviceloven § 151
SAGENS INDHOLD
Byrådet præsenteres i denne sag for tilbagemeldingerne efter det ekstraordinære tilsyn, som [adresse] 
Kommune har udført på [adresse] på [adresse] i Hammel med henblik på stillingtagen til de iværksatte 
handlinger, der blev iværksat efter en utilfredsstillende kategorisering ved tilsynet i maj 2021. Sagen har 
været i høring hos Ældrerådet forud for den politiske behandling.
Byrådet besluttede 28. september 2021, at der skulle gennemføres et ekstraordinært tilsyn på 
Korttidsafsnittet på Solhøj inden afslutningen af 2021.
Det kommunale tilsyn omfatter observationer, interviews og samtaler med borgere, pårørende, 
medarbejdere og ledere på Korttidsafsnittet samt gennemgang af borgernes journaler baseret på 
stikprøver. Den tilsynsførende vurderer, om Korttidsafsnittet lever op til gældende lovgivning, [adresse] 
Kommunes værdighedspolitik og kvalitetsstandard, samt om medarbejderne fremstår fagligt reflekterende 
med fokus på omsorgen i plejen af borgerne. 
På baggrund af tilsynet kategoriseres resultatet heraf som:

Særdeles tilfredsstillende

Meget tilfredsstillende

Tilfredsstillende

Mindre tilfredsstillende

Ikke tilfredsstillende.
Det udførte tilsyn på Korttidsafsnittet på Solhøj 28. maj 2021 blev kategoriseret ”Ikke tilfredsstillende”. Det 
ekstraordinære tilsyn har til formål at vurdere, om der efter fem måneder kan ses forbedringer på baggrund 
af den handleplan, som blev udarbejdet efter det seneste tilsyn.
Det ekstraordinære tilsyn blev gennemført 1. november 2021 af den tilsynsansvarlige på ældreområdet og 
blev kategoriseret ”Tilfredsstillende”. Bedømmelsen tilfredsstillende opnås, når forholdene kan 
karakteriseres som tilstrækkelige, og hvor der er konstateret mangler, som vil kunne afhjælpes ved en 
målrettet indsats. Tilsynet havde særlig opmærksomhed på effekten af de iværksatte indsatser efter tilsynet 
28. maj 2021. 
Indsatserne i den udarbejdede handleplan var særlig rettet mod seks områder:
Bedre sammenhæng mellem træning og pleje
Status er, at der har været afholdt en temadag for Visitationen, Korttidsafsnittet og Træningsafdelingen, 
hvor der bl.a. er arbejdet med nyt flowchart for borgerforløb. Herudover er aftalt, at der afholdes to 
tværfaglige møder om ugen mellem plejepersonale og terapeuter for at skabe større sammenhæng mellem 
Sagsnr. EMN-2021-01298
DokID: 2519532
Sagsbehandler gila
Byråd
21-12-2021 15:00
pleje- og træningsindsatsen. Der er ligeledes udviklet en teamtavle, som giver overblik over de forskellige 
indsatser for borgerne.
Organisering af plejen, så den i højere grad understøtter korttidsafsnittets kerneopgaver
Status er, at der er lavet organisatoriske ændringer, som understøtter kerneopgaverne. Det kan nævnes, 
at der i Visitationen tilknyttes to medarbejdere til Korttidsafsnittet med henblik på at forbedre kontinuitet og 
samarbejde omkring borgernes forløb. Derudover er der ansat to sygeplejefaglige koordinatorer, som skal 
skabe mere systematiske arbejdsgange samt forbedre borgerforløb med fokus på kerneopgaven.
Medarbejdernes trivsel og arbejdsmiljø
Status er, at der er mulighed for at arbejde hver tredje frem for hver anden weekend for de medarbejdere, 
som ønsker dette. Den nye gruppeleder har haft samtaler med alle medarbejdere for at løse her-og-nu 
problemstillinger, og der er lavet en plan for individuelle strukturerede samtaler inden udgangen af 2021. 
Tid til at gennemføre e-læring i magtanvendelse
Status er, at to medarbejdere har været på [adresse] kursus i lovgivning om magtanvendelse. 
De to medarbejdere skal undervise resten af medarbejdergruppen. Der vil blive afsat tid til, at alle 
medarbejdere gennemfører e-læring i magtanvendelse, hvoraf enkelte medarbejdere allerede har 
gennemført dette.
Fortsættelse af den nuværende indsats med dokumentation i journalsystemet Cura Care, herunder fortsat 
fokus på at dokumentere de rette steder
Status er, at der er gennemført undervisning af alle medarbejdere i det fælles medicinkort. Undervisning i 
sundhedsfaglig dokumentation opstartes i december 2021.
Borgernes mulighed for deltagelse i meningsfulde aktiviteter, herunder gåture udendørs
Status er, at borgerne på Korttidsafsnittet har mulighed for at deltage i diverse aktiviteter arrangeret for 
beboerne på [adresse]. Der er opsat en aktivitetstavle i opholdsstuen, så borgere og medarbejdere 
kan se de aktuelle aktiviteter. 
Ved det ekstraordinære tilsyn vurderes det, at indsatsen med at sikre bedre sammenhæng og tværfagligt 
samarbejde mellem pleje og træning i hverdagen skal fortsætte, og at der skal gennemføres en 
omfattende indsats i forhold til dokumentationspraksis i Cura Care. Tilsynet oplyser, at de øvrige 
målepunkter er opfyldt.
Der er på baggrund af tilsynsrapporten udarbejdet et notat, som kort beskriver den opfølgning, som 
tilsynet har afstedkommet. Notatet er vedlagt som bilag.
VURDERING
Social og Sundhed vurderer, at den nye distriktsleder og den nye leder af Korttidsafsnittet har greb om 
problemstillingerne og er godt i gang med at implementere handleplanen efter sidste tilsyn. Social og 
Sundhed er tilfreds med den udvikling, der er konstateret i tilsynsrapporten. Samtidig er der 
opmærksomhed på, at der fortsat skal arbejdes med indsatserne – særlig i forhold til det tværfaglige 
samarbejde og dokumentationspraksis.
Social og Sundhed bemærker endvidere, at der i lighed med tilsynet i maj 2021 er tale om 
opmærksomhedspunkter, der vedrører den interne organisering og ikke den oplevede tilfredshed eller 
kvalitet hos brugere og pårørende. 
Tilsynet bemærker, at Korttidsafsnittet skal fortsætte med indsatsen for at sikre bedre sammenhæng 
mellem pleje og træning i hverdagen, herunder et velfungerende tværfagligt samarbejde i det enkelte 
borgerforløb. På Korttidsafsnittet er der flere indsatser i gang for at sikre dette. Der arbejdes fx med at 
videreudvikle de tværfaglige møder, som afholdes to gange om ugen, samt at videreudvikle den tværfaglige 
dokumentation i CURA, så træning og pleje giver et mere sammenhængene borgerforløb. Social og 
Sundhed vurderer på den baggrund, at de igangsatte indsatser kan skabe bedre sammenhæng mellem 
pleje og træning i hverdagen.
Tilsynet bemærker også, at der skal gennemføres en omfattende indsats i forhold til dokumentationspraksis 
i Cura Care, som kan give medarbejderne en overordnet forståelse for omsorgssystemet samt sikre den 
bedst mulige tværfaglige dokumentationspraksis i borgerforløbene. Korttidsafsnittet har igangsat flere 
indsatser som fx udviklingsmøder i forhold til den sundheds- og tværfaglige dokumentation, undervisning i 
basisdokumentation i CURA samt implementering af brug af sygeplejefaglig udredning. Social og Sundhed 
vurderer, at de igangsatte indsatser kan forbedre dokumentationspraksis og vil løbende følge op på, 
hvordan det går.
Social og Sundhed finder det positivt, at tilsynet oplyser, at de øvrige målepunkter i tilsynet er opfyldt. 
Social og Sundhed har sendt tilsynsrapporten til høring hos Ældrerådet.
Ældrerådet anerkender indsatsen fra ledelse og medarbejdere siden sidste tilsyn. Ældrerådet finder, at den 
igangværende udvikling er særdeles positiv. Rådet undrer sig over, at dokumentationssystemet CURA efter 
så lang tids brug stadig giver udfordringer i hverdagen. Social og Sundhed oplyser, at de 
implementeringsproblemer, der var med CURA, er løst. Opmærksomhedspunktet i tilsynsrapporten drejer 
sig om personalets evne til at anvende systemet og dokumentere systematisk, hvilket der arbejdes med 
gennem undervisning af personalet samt ledelsesmæssig opfølgning.
ØKONOMI
Sagen har ingen direkte økonomiske konsekvenser.
INDDRAGELSE
Tilsynsrapporten har været i høring hos Ældrerådet.
INDSTILLING
Direktøren for Social og Sundhed indstiller til Byrådet:
1.
At tilsynsrapporten fra det ekstraordinære tilsyn på Korttidsafsnittet i Hammel tages til efterretning.
2.
At indsatserne i notatet ”Opfølgning på det kommunale tilsyn 2021” godkendes.
BESLUTNING
Social- og Sundhedsudvalget, 7. december 2021:
Fraværende: Ingen.
Indstilles godkendt.
Økonomiudvalget, 14. december 2021:
Fraværende: Kjeld Knudsen.
Indstilles godkendt.
Byrådet, 21. december 2021:
Fraværende: Ingen
Godkendt med den tilføjelse, at Social- og Sundhedsudvalget i 1. kvartal 2022 skal orienteres om status på 
tiltagene til sikring af en fyldestgørende dokumentationspraksis.
Bilag
1.
Opfølgning på det kommunale tilsyn på Korttidsafsnittet i Hammel 2021 (2516414)
2.
Tilsynsrapport Korttidsafsnittet Hammel  (2526790)
3.
Høringssvar fra Ældrerådet (2530773)
